Het Pumas se Lyons 'n leeuehart? | Netwerk24
Vriend moet huiswerker se man inlig sy sterf in huisroof
Terwyl Danie Wyser Woensdagaand in 'n spesialis-hospitaal behandel is vir die skietwond in sy skedel, moes sy goeie vriend sy huiswerker, Maria Sithole, se man inlig dat sy nie die aanval oorleef het nie.
Man vermoor toe rowers paartjie in slaapkamer oorval
'n Vrou van Mbombela in Mpumalanga is in 'n ernstige toestand in die hospitaal nadat sy herhaaldelik deur rowers met messe gesteek is.
Noodwerkers en pasiënte op pad na hospitaal beroof
Gewapende mans het nooddienswerkers en pasiënte Woensdagaand op die N1-hoofweg buite Bela-Bela in Limpopo beroof.
Leeus-toer op Duane se wenslysie
Op 34 trek Duane Vermeulen al 'n jaar of twee verby die ouderdom waar talle spelers hul uittrede uit toetsrugby aankondig, maar hy hoop om nog baie in 'n Springbok-trui te vermag.
Oud-Haai lei Force teen Waratahs
Brynard Stander, 'n voormalige losvoorspeler van die Haaie, sal Vrydag die rugbyspan van die Western Force vir die eerste keer op die veld lei.
'Reënboog' kan deurslag gee vir Bokke
Die Reënboogbeker-kompetisie kan van deurslaggewende belang wees vir die Springbokke se kans om die Britse en Ierse Leeus later vanjaar in hul toetsreeks te troef.
FNB moes in die halfjaar tot einde Desember baie meer slegte skuld van sy kliënte afskryf as 'n jaar tevore weens die tol wat die Covid-19-pandemie op die ekonomie eis.
Huawei se nuwe vlagskipfoon in April in SA te koop
Huawei se nuwe vlagskipfoon, die Huawei Mate 40 Pro, land in April in Suid-Afrika nadat dit reeds in November onthul is.
iWatch vs. Swatch: Hof reken rykes ken die verskil
Apple mag nou iWatch as handelsmerk in Suid-Afrika registreer. Maar die stryd met Swatch duur in verskeie ander lande voort.
My stem voel nêrens tuis nie
Max du Preez het onlangs mense hul oë laat uitvee toe hy in 'n nuusbrief van Vrye Weekblad geskryf het hy gaan in die munisipale verkiesing ("met lood in my hart en sooibrand in my maag") vir die DA stem.
Mbeki-gesprek daarom nodig
Twee weke gelede het ek in dié rubriek genoem die dooiepunt oor oudpres. Jacob Zuma se verskyning voor die Zondo-kommissie, en veral die onoortuigende hantering van die situasie deur die ANC-kader-oorheersde uitvoerende gesag, plaas die grondwetlike demokrasie in die weegskaal.
Uitvoerende hoof van Pacofs tydelik geskors
Peter Pedlar het met sy aanstelling as uitvoerende hoof van Pacofs in Julie 2019 ywerig aan die werk gespring om "weer lewe te blaas in die Sand du Plessis-teaterkompleks in Bloemfontein".
Meghan glo onbewus van 'bloed aan haar diamante'
Die glans van die diamantoorbelle wat Meghan, hertogin van Sussex, op 'n amptelike besoek aan Fidji gedra het, het verdof.
Het Pumas se Lyons 'n leeuehart?
Deur Stephen Nell 23 Oktober 2020 07:49
Dít kan hul afrigter, John Dobson, straks Vrydagaand uitvind wanneer 'n 23-tal sonder Steven Kitshoff en Scarra Ntubeni die Pumas in Nelspruit pak. Albei is in selfkwarantyn nadat hulle in kontak gekom het met iemand wat Covid-19 onder lede het.
Leon Lyons, wat die Springbok-loskopstut Steven Kitshoff in die Stormers se beeginspan vervang, in aksie vir die Maties in die Varsitybeker-reeks vroeër vanjaar. Foto: Gallo Images
Wat die uitdaging 'n bietjie groter maak vir Leon Lyons, Chad Solomon en Kwenzo Blose, is dat die Pumas hul sterte in die lug het ná verlede naweek se oorwinning van 27-21 oor Griekwas in Kimberley.
Is dit dalk die spreekwoordelike piesangskil-wedstryd vir die Kapenaars?
Lyons (21) is die man met die groot verantwoordelikheid om Kitshoff se skoene vol te staan.
"Ons het in elk geval beplan dat Leon hierdie wedstryd sou begin. Hy's 'n speler oor wie ons baie opgewonde is. Hy is 'n groot en sterk loskopstut, wat deur ons junior strukture gekom het," sê Dobson.
Wat gaan Chad Solomon se impak van die plaasvervangersbank af wees as hy vir Bongi Mbonambi teen die Pumas vervang? Foto: Gallo Images
"Leon dra die bal goed en skrum sterk. Ek verwag egter nie dat alles in sy guns gaan verloop nie. Hy het nog nie vir ons bo o.21-vlak gespeel nie en stutte bereik eers later wasdom. Hy sal hom mettertyd as een van Suid-Afrika se voorste loskoppe vestig."
In die tweede helfte sal Lyons waarskynlik plek maak vir Kwenzo Blose, 'n Junior Springbok wat ook wag om sy loopbaan na die volgende vlak toe te neem.
Op haker gaan Dobson waarskynlik soveel speeltyd uit Bongi Mbonambi as moontlik melk alvorens hy besluit om vir Solomon op te stuur.
Dis 'n jammerte dat Schalk Erasmus en Daniel Jooste, wat in die Moederstad albei baie belofte as hakers getoon het, vroeër vanjaar onderskeidelik by die Bulle en Haaie aangesluit het.
Wat die teenstand betref, het die Westelike Provinsie so onlangs as 2017 sy rieme in Nelspruit teen die Pumas styfgeloop – 'n herinnering van wat met 'n span van 'n groot unie kan gebeur as hy sielkundig nie vir só 'n wedstryd opdaag nie en ongedissiplineerd raak.
Eddie Fouché, losskakel van die Pumas, is vandeesweek deur die Stormers se afrigter, John Dobson, geprys. Foto: Gallo Images
As 'n mens na Dobson luister, lyk dit egter nie of die Stormers daardie pad gaan stap nie. Hy meen die Pumas sou "yslike energie" uit hul oorwinning oor Griekwas geput het.
"Eddie Fouché (losskakel) beheer die wedstryd goed en die spelers wat werklik opwindend lyk, is Neil Maritz op die vleuel en Wayne van der Bank op senter," sê Dobson.
"Op 'n vinnige veld soos daardie kan die Pumas met spoed toeslaan en hulle en die Cheetahs is die spanne wat die beste in die lynstane meeding."
Met die ontwrigting wat die Covid-19-onttrekkings in die Stormers se voorbereiding geskep het, is Vrydag se wedstryd ook 'n karaktertoets.
Dis onder sulke omstandighede wat 'n span wys van watter stoffasie hy gemaak is.
"Dalk is hierdie soort wedstryd goed vir ons ná die terugslae wat ons beleef het. Dit sal ons baie gefokus maak," sê Dobson.
Pumas: Devon Williams, Neil Maritz, Erich Cronjé, Wayne van der Bank, Etienne Taljaard, Eddie Fouché, Ginter Smuts, Jeandré Rudolph, Willie Engelbrecht, Francois Kleinhans, Pieter Jansen van Vuren (k), Darrien Landsberg, Ruan Kramer, AJ Le Roux, Morgan Naude. PLAASVERVANGERS: Simon Westraadt, Liam Hendriks, Heath Backhouse, Phumzile Maqondwana, Dian Badenhorst, Niel Marais, Ali Mgijima, Ignatius Prinsloo.
Stormers: Warrick Gelant, Edwill van der Merwe, Dan du Plessis, Rikus Pretorius, Leolin Zas, Damian Willemse, Herschel Jantjies, Juarno Augustus, Ernst van Rhyn, Siya Kolisi (k), Chris van Zyl, Salmaan Moerat, Frans Malherbe, Bongi Mbonambi, Leon Lyons.
PLAASVERVANGERS (uit): Chad Solomon, Kwenzo Blose, Neethling Fouché, JD Schickerling, Nama Xaba, Jaco Coetzee, Godlen Masimla, Michal Haznar, Tim Swiel, Tristan Leyds.